CELEX: C2007/297/50
Language: ro
Date: 2007-12-08 00:00:00
Title: Cauza C-468/07 P: Recurs introdus la 22 octombrie 2007 de Coats Holdings și J&P Coats împotriva hotărârii Tribunalului de Primă Instanță (Camera a doua) pronunțate la 12 septembrie 2007 în cauza T-36/05, Coats Holdings și J&P Coats/Comisia Comunităților Europene

8.12.2007   
            
            
               RO
            
            
               Jurnalul Oficial al Uniunii Europene
            
            
               C 297/31
            
         Recurs introdus la 22 octombrie 2007 de Coats Holdings și J&P Coats împotriva hotărârii Tribunalului de Primă Instanță (Camera a doua) pronunțate la 12 septembrie 2007 în cauza T-36/05, Coats Holdings și J&P Coats/Comisia Comunităților Europene
   (Cauza C-468/07 P)
   (2007/C 297/50)
   Limba de procedură: engleza
   Părțile
   
      Recurente: Coats Holdings Ltd., J&P Coats Ltd (reprezentanți: W. Sibree și C. Jeffs, Solicitors)
   
      Cealaltă parte în proces: Comisia Comunităților Europene
   Concluziile recurentelor
   Recurentele solicită Curții:
   
               —
            
            
               reducerea amenzii aplicate Coats astfel încât (i) să recunoască principiul egalității de tratament și (ii) să țină cont de părțile substanțiale din constatările Comisiei care au fost anulate de Tribunalul de Primă Instanță, care determină reducerea gravitătii încălcării și consolidarea circumstanțelor atenuante.
            
         Motivele și principalele argumente
   Recurentele susțin că, prin anularea tuturor constatărilor de fapt ale Comisiei referitoare la încălcările articolului 81 CE, cu excepția unei constatări limitate, — și în special prin anularea constatării principale a Comisiei conform căreia Coats era un membru la fel de activ al unui acord tripartit — Tribunalul de Primă Instanță nu a aplicat principiul egalității de tratament reducând cuantumul de bază al amenzii aplicate Coats cu 20 %.
   În subsidiar, recurentele susțin că Tribunalul de Primă Instanță nu a ținut cont de toate elementele deciziei pe care a anulat-o atunci când a redus amenda în temeiul circumstanțelor atenuante.